3.  ลักษณะการประกอบธุรกิจ

    0.  3.1 การประกอบธุรกิจในภาพรวม

  บริษัท สมิติเวช จำกัด (มหาชน)
  ประกอบธุรกิจให้บริการด้านการรักษาพยาบาลซึ่งเป็นโรงพยาบาลเอกชน
  ให้บริการแก่ผู้ป่วยนอกและผู้ป่วยในตลอด 24 ชั่วโมง ในระดับตติยภูมิ (Tertiary Care)
  ภายใต้ชื่อ โรงพยาบาลสมิติเวช ประกอบด้วย โรงพยาบาลสมิติเวช สุขุมวิท ขนาด 275 เตียง
  และโรงพยาบาลสมิติเวช ศรีนครินทร์ ขนาด 400 เตียง
  มีคณะแพทย์ผู้เชี่ยวชาญครบทุกสาขาพร้อมทั้งอุปกรณ์การแพทย์และการวินิจฉัยโรคที่ทันสมัยครบวงจร
  นอกจากนี้ ให้บริการรักษาพยาบาลแบบไม่รับผู้ป่วย
  ไว้ค้างคืน หรือ Out Patient Clinic อีก 3 แห่ง ณ ปัจจุบัน ได้แก่ สมิติเวชสุวรรณภูมิ
  คลินิกเวชกรรม
  สมิติเวชแจ้งวัฒนะ คลินิกเวชกรรม และสมิติเวชลาซาล คลินิกเวชกรรม

2.  การเปลี่ยนแปลงและการพัฒนาที่สำคัญ

(1) ประวัติโดยสรุป

  บริษัท สมิติเวช จำกัด (มหาชน)
  ก่อตั้งโดยกลุ่มนักธุรกิจและกลุ่มแพทย์ผู้เชี่ยวชาญจากโรงเรียนแพทย์
  ด้วยปณิธานความมุ่งมั่นตั้งใจที่จะสร้างโรงพยาบาลศูนย์กลางแห่งความเชี่ยวชาญในใจกลางกรุงแห่งแรก
  พร้อมด้วยภาพลักษณ์ของการบริการที่เปี่ยมด้วยรอยยิ้ม บนพื้นฐานการดูแลสุขภาพด้วยความใส่ใจ
  จึงได้จดทะเบียนเป็นบริษัทจำกัด ในนามของ “บริษัท สุขุมวิทเวชกิจ จำกัด” เมื่อวันที่ 28
  ธันวาคม 2519 มีทุนจดทะเบียน 20 ล้านบาท และมีสำนักงานใหญ่ตั้งอยู่ที่ 133 สุขุมวิท 49
  (ซอยกลาง) แขวงคลองตันเหนือ เขตวัฒนา กรุงเทพมหานคร 10110 โดยได้รับความกรุณาจาก
  ม.ร.ว.คึกฤทธิ์ ปราโมช อดีตนายกรัฐมนตรี ตั้งชื่อโรงพยาบาลให้ว่า “โรงพยาบาลสมิติเวช”
  อันมีความหมายว่า “ที่รวมแห่งแพทย์” โดยมีตราสัญลักษณ์ของโรงพยาบาลประกอบด้วย
  เครื่องหมายกากบาทสีทอง ซึ่งหมายถึง ความเชี่ยวชาญทางการแพทย์
  และลูกศรสีเขียวที่ชี้พุ่งเข้าที่มุมกากบาททั้ง 4 ทิศ หมายถึงการเข้ามาทุกทิศทุกทาง
  นอกจากนี้สัญลักษณ์ทางการแพทย์ และสีทองคือ
  ความเป็นเลิศ
  จึงสะท้อนภาพลักษณ์ของโรงพยาบาลสมิติเวชในความหมายของศูนย์รวมแห่งความเป็นเลิศทางการแพทย์

  บริษัทฯ ได้ก่อสร้าง “โรงพยาบาลสมิติเวช” และเปิดให้บริการเมื่อวันที่ 4 มิถุนายน 2522
  ซึ่งได้รับการไว้วางใจจากผู้มาใช้บริการทั้งในประเทศและต่างประเทศเป็นจำนวนมากมาโดยตลอด
  บริษัทฯ
  ขยายกิจการอย่างต่อเนื่องและได้ก่อสร้างอาคารใหม่และจัดหาเครื่องมือและอุปกรณ์การแพทย์เพิ่มเติมมาเป็นลำดับ

  ต่อมาบริษัทฯ ได้นำหลักทรัพย์ของบริษัทฯ “SVH”
  เข้าจดทะเบียนในตลาดหลักทรัพย์แห่งประเทศไทยเมื่อปี 2532 และเมื่อ 11 พฤษภาคม 2535
  ได้เปลี่ยนชื่อเป็น บริษัท สมิติเวช จำกัด จากนั้นได้แปรสภาพเป็นบริษัทมหาชน เมื่อ 25 มกราคม
  2536

  ในปี 2536 บริษัทฯ ได้ดำเนินการก่อสร้างโรงพยาบาลแห่งที่สองชื่อว่า “โรงพยาบาล สมิติเวช
  ศรีนครินทร์” ตั้งอยู่ที่ 488 ถนนศรีนครินทร์ แขวงสวนหลวง เขตสวนหลวง กรุงเทพมหานคร
  และเปิดให้บริการอย่างเป็นทางการ เมื่อวันที่ 1 พฤศจิกายน 2540
  โรงพยาบาลสมิติเวชแห่งแรก จึงได้เปลี่ยนชื่อเป็นโรงพยาบาลสมิติเวช สุขุมวิท นับแต่นั้นมา

(2) การเปลี่ยนแปลงด้านโครงสร้างเงินทุนและการบริหารงาน

  เมื่อปี 2547 มีการเปลี่ยนแปลงผู้ถือหุ้นรายใหญ่ โดยบริษัท กรุงเทพดุสิตเวชการ จำกัด
  (มหาชน) ประกอบธุรกิจ โรงพยาบาลเอกชนเช่นกัน ภายใต้ชื่อว่า “โรงพยาบาลกรุงเทพ”
  เสนอแผนการปรับโครงสร้างการถือหุ้นและการจัดการต่อบริษัทฯ
  โดยไม่เปลี่ยนแปลงโครงสร้างการบริหารงาน และให้บริษัทฯ
  คงความเป็นเอกลักษณ์ของโรงพยาบาลสมิติเวช
  และมุ่งเน้นการพัฒนาเพิ่มศักยภาพในการแข่งขันและสร้างความแข็งแกร่งในการให้บริการทางการแพทย์ของกลุ่มร่วมกัน
  ซึ่งสามารถลดต้นทุนทางการเงินและต้นทุนการดำเนินงานที่ซ้ำซ้อนกัน
  และสนับสนุนการใช้ทรัพยากรร่วมกันอย่างมีประสิทธิภาพ
  ตลอดจนสนับสนุนให้เกิดการจัดระบบบริหารงานและการจัดการของกลุ่มอย่างมีประสิทธิภาพ
  ส่งผลให้เกิดการประหยัดต่อขนาด (Economy of Scale)
  รวมทั้งเสริมสร้างให้มีศักยภาพทางการเงินที่แข็งแกร่ง และการเอื้อประโยชน์ร่วมกันในหลายๆ
  ด้าน (Synergy) เพื่อและรองรับนโยบายการออกนอกระบบราชการของโรงพยาบาลรัฐ
  และการลงทุนของนักลงทุนต่างชาติในธุรกิจรักษาพยาบาล (Healthcare Sector)
  รวมทั้งเป็นการสอดรับกับนโยบายของรัฐบาลในการผลักดันประเทศไทยให้เป็น
  “ศูนย์กลางการดูแลสุขภาพของเอเชีย” (Medical Hub of Asia)
  ตลอดจนพันธสัญญาประชาคมเศรษฐกิจอาเซียน (ASEAN Economic Community : AEC)
  ที่จะมีผลในปี 2558

(3) การพัฒนาด้านคุณภาพโรงพยาบาล

  บนเส้นทางแห่งการดูแลสุขภาพ โรงพยาบาลสมิติเวช ได้ยึดมั่นแนวทางการดูแลผู้ป่วยด้วยคุณภาพ
  และความใส่ใจอย่างต่อเนื่องตลอดมา ในปี 2542 โรงพยาบาลสมิติเวช สุขุมวิท
  ได้ผ่านการรับรองเป็น “โรงพยาบาลสายสัมพันธ์แม่-ลูก” จากองค์การอนามัยโลก (WHO)
  และองค์การยูนิเซฟ (Unicef) และกระทรวงสาธารณสุข ต่อมาในเดือนพฤษภาคม 2544
  บริษัทฯ พร้อมด้วยโรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์
  ได้รับการรับรองมาตรฐานระบบ ISO 9002 จากบริษัท Bureau Veritus (Thailand)
  จากนั้นในเดือนธันวาคม 2546 ได้รับการรับรองกระบวนการคุณภาพโรงพยาบาล
  จากสถาบันพัฒนาและรับรองคุณภาพโรงพยาบาล (The Institute of Hospital Quality
  Improvement & Association (HA – Thailand))

  ในปี 2547 โรงพยาบาลสมิติเวช สุขุมวิท ได้รับรางวัล Prime Minister’s Export Award
  ประเภทบริการดีเด่นประจำปี 2547 (Most Recognized Service 2004)
  และได้รับการคัดเลือกให้เป็น The Best International Hospital จากนิตยสาร
  Apartment Living จากนักธุรกิจชาวต่างชาติที่มาพำนักอาศัยและดำเนินธุรกิจในประเทศไทย

  ในปี 2550 โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์
  ได้รับการรับรองกระบวนการคุณภาพตามมาตรฐานคุณภาพระดับสากลจาก
  สถาบันรับรองคุณภาพโรงพยาบาลแห่งประเทศสหรัฐอเมริกา ชื่อว่า Joint Commission
  International (JCI)
  ซึ่งองค์กรดังกล่าวทำหน้าที่พัฒนากระบวนการคุณภาพและปลอดภัยในการให้บริการด้านสุขภาพและการแพทย์ระดับโลกมานานมากกว่า
  75 ปี และภายในปีเดียวกันนี้
  โรงพยาบาลสมิติเวชทั้งสองแห่งได้ผ่านการต่ออายุการรับรองกระบวนการคุณภาพมาตรฐานคุณภาพโรงพยาบาลจากสถาบันพัฒนาและรับรองคุณภาพโรงพยาบาล
  อีกด้วย

  ต่อมาในปี 2551 โรงพยาบาลสมิติเวช ศรีราชา ซึ่งเป็นบริษัทย่อยของบริษัทฯ
  ได้ผ่านการรับรองมาตรฐานกระบวนการคุณภาพโรงพยาบาลจากองค์กร JCI เช่นเดียวกัน
  โรงพยาบาลสมิติเวช
  จึงเป็นแห่งแรกในประเทศที่มีโรงพยาบาลทุกแห่งในกลุ่มผ่านการรับรองมาตรฐานสากล
  เพื่อผู้ใช้บริการชาวไทยได้รับการดูแลด้วยมาตรฐานสากล
  ที่คำนึงถึงคุณภาพและความปลอดภัยของผู้ใช้บริการเป็นสำคัญ
  โดยดูแลผู้ป่วยแบบองค์รวมตั้งแต่แรกรับเข้ารักษาดูแลจวบจนกลับบ้าน

  ภายในปี 2551 นั้น โรงพยาบาลสมิติเวช สุขุมวิท
  ได้ผ่านการรับรองมาตรฐานการดูแลผู้ป่วยเฉพาะทางอีก 2 โรค หรือเรียกว่า Clinical Care
  Program Certification (CCPC) ได้แก่ โรคมะเร็งปอด
  และโรคกล้ามเนื้อหัวใจขาดเลือดเฉียบพลัน โดย JCI นอกจากที่กล่าว โรงพยาบาลสมิติเวช
  สุขุมวิท ได้พัฒนาองค์ความรู้ในการดูแลมารดาและเด็กอย่างต่อเนื่อง
  และผ่านการรับรองมาตรฐานสายใยรักแห่งครอบครัวระดับทอง โดยกรมอนามัย
  กระทรวงสาธารณสุข ซึ่งเป็นโรงพยาบาลเอกชนแห่งแรกที่ได้รับการรับรองมาตรฐานดังกล่าว
  และได้รับพระราชทานโล่ห์รางวัล จากพระเจ้าวรวงศ์เธอ พระองค์เจ้าศรีรัศมิ์
  พระวรชายาในสมเด็จพระบรมโอรสาธิราชฯ สยามมกุฎราชกุมาร เมื่อวันที่ 6 ธันวาคม 2551

  ปี 2552 โรงพยาบาลสมิติเวช สุขุมวิท ได้รับการรับรองมาตรฐานการดูแล
  และรักษาโรคเฉพาะทางเพิ่มอีก 1 สาขาในโรคเข่าเสื่อม จากองค์กร Joint Commission
  International หรือ JCI ส่วนโรงพยาบาลสมิติเวช ศรีนครินทร์
  ได้รับการรับรองมาตรฐานการดูและและรักษาโรคเฉพาะทาง 2 สาขา ได้แก่ โรคปวดหลัง
  และโรคหลอดเลือดสมองอุดตัน

  ในปี 2553 โรงพยาบาลสมิติเวช ทั้ง 2 แห่ง ได้แก่ โรงพยาบาลสมิติเวช สุขุมวิท
  และโรงพยาบาลสมิติเวช ศรีนครินทร์ ผ่านการเยี่ยมสำรวจ
  และรับรองมาตรฐานคุณภาพโรงพยาบาลระดับสากลโดย JCI
  เป็นครั้งที่สองสำหรับโรงพยาบาลสมิติเวช ศรีนครินทร์
  ได้ผ่านการเยี่ยมสำรวจและรับรองมาตรฐานกระบวนการคุณภาพโรงพยาบาลโดยสถาบันรับรองสถานพยาบาล
  (องค์การมหาชน) เป็นครั้งที่ 2 อีกด้วย

  ปี 2554 โรงพยาบาลสมิติเวช สุขุมวิท
  ได้รับการต่ออายุการรับรองมาตรฐานการดูแลผู้ป่วยเฉพาะทางในโรคมะเร็งปอด
  และโรคกล้ามเนื้อหัวใจขาดเลือดเฉียบพลัน โดยองค์กร JCI ประเทศสหรัฐอเมริกา
  นอกจากนี้ได้ผ่านการต่ออายุมาตรฐานคุณภาพโรงพยาบาลฉบับเฉลิมพระเกียรติ
  ฉลองสิริราชสมบัติครบรอบ ๖๐ ปี ซึ่งเน้นการพัฒนาคุณภาพการดูแลผู้ป่วย การเสริมสร้างสุขภาพ
  และการบริหารองค์กร อีกทั้งผ่านการรับรองมาตรฐานการจัดระบบสิ่งแวดล้อมเพื่อการเยียวยา
  (Healing Environment) โดยสถาบันรับรองคุณภาพสถานพยาบาล (องค์การมหาชน) หรือ
  สรพ. อีกด้วย สำหรับโรงพยาบาลสมิติเวช ศรีนครินทร์ ได้รับมอบประกาศนียบัตรจาก สรพ.
  ร่วมกับ บริษัท
  ไทยประกันชีวิต จำกัด เป็นสถานพยาบาลที่พัฒนาประสิทธิภาพการดูแลผู้ป่วยโรคปวดหลัง (Low
  Back Pain) ที่ดี (Good Practice)

  ในปี 2555 โรงพยาบาลสมิติเวช สุขุมวิท
  ได้รับการต่ออายุมาตรฐานการดูแลรักษาโรคเฉพาะทางในสาขาโรคข้อเข่าเสื่อม
  (Osteoarthritis of Knee Program) เป็นครั้งที่สองจากองค์กร JCI
  ประเทศสหรัฐอเมริกา
  และได้รับการต่ออายุการรับรองมาตรฐานสายใยรักแห่งครอบครัวระดับทอง
  เป็นครั้งที่สองจากกรมอนามัย กระทรวงสาธารณสุข รวมทั้งได้รับรางวัล Platinum Award
  Hospital Quality 2011 จากบริษัท อเมริกันอินเตอร์แนชชั่นแนลแอสชัวรันส์ จำกัด อีกด้วย
  ในส่วนโรงพยาบาลสมิติเวช ศรีนครินทร์
  ได้รับการรับรองมาตรฐานการดูแลรักษาโรคเฉพาะทางในสาขาใหม่ได้แก่
  โรคหอบหืดในเด็ก (Childhood Asthma Program) โดยองค์กร JCI
  และได้รับการต่ออายุการรับรองมาตรฐานการดูแลรักษาโรคเฉพาะทางอีก 2 สาขา
  เป็นครั้งที่สองโดยองค์กร JCI ได้แก่ โรคปวดหลัง (Low Back Pain)
  และโรคหลอดเลือดในสมองอุดตัน (Primary Stroke Program)
  อีกทั้งได้รับมอบประกาศนียบัตรเป็นสถานพยาบาลที่พัฒนาประสิทธิภาพการดูแลรักษาโรคปวดหลังจากสถาบันรับรองคุณภาพสถานพยาบาล
  (องค์การมหาชน) ร่วมกับ บริษัท ไทยประกันชีวิต จำกัด (มหาชน) เป็นปีที่สอง

  นอกจากนี้ โรงพยาบาลสมิติเวช ศรีราชา
  ได้รับรองการต่ออายุมาตรฐานกระบวนการคุณภาพโรงพยาบาลโดยองค์กร JCI เป็นครั้งที่สอง
  และได้รับรางวัลสถานประกอบการดีเด่นด้านแรงงานสัมพันธ์และสวัสดิการแรงงาน
  จากกระทรวงแรงงาน เป็นเวลา 5 ปีติดต่อกันอีกด้วย

(4) นวัตกรรมทางการแพทย์และการบริการ

  บริษัทฯ มุ่งมั่นพัฒนานวัตกรรมทางการแพทย์ และการบริการอย่างต่อเนื่อง เพื่อก้าวไปสู่การเป็น
  “Connected Hospital” อย่างเต็มรูปแบบ
  โดยเชื่อมโยงระบบการรักษาพยาบาลกับงานบริการสนับสนุน พร้อมด้วยข้อมูลและข่าวสารต่างๆ
  ด้วยระบบคอมพิวเตอร์และอุปกรณ์อันทันสมัยผ่านระบบสื่อสารได้อย่างไร้พรมแดน
  สอดคล้องกับวิถีชีวิตประจำวันของผู้ใช้บริการในยุคไอที
  ส่งผลให้ผู้ใช้บริการได้รับความสะดวกและรวดเร็ว

  นอกจากนี้ โรงพยาบาลสมิติเวช ยังคงมุ่งมั่นที่จะดูแลผู้ป่วยแบบองค์รวมทั้งร่างกายและจิตใจ หรือ
  Holistic Care ด้วยระบบบริการที่มีความประณีตและอ่อนโยน
  มีมิติทางจิตใจพร้อมด้วยสภาพแวดล้อมแห่งการเยียวยา หรือ Healing Environment
  ครอบคลุมทั้งการดูแลในเชิงป้องกัน การเยียวยารักษา และการฟื้นฟูสุขภาพอย่างครบวงจร
  ด้วยมาตรฐานสูง เพื่อให้ผู้ใช้บริการเกิดความ
  พึงพอใจสูงสุด

2.  โครงสร้างรายได้

 โครงสร้างรายได้ของบริษัทฯ 3 ปีที่ผ่านมา

 สำหรับแต่ละปีสิ้นสุด ณ วันที่ 31 ธันวาคม 2555 2554 และ 2553 

  หน่วย : ล้านบาท

+------------------------------+-------+----+-------+----+-------+---+
| ผลิตภัณฑ์ / บริการ               | 2555  |    | 2554  |    | 2553  |   |
+------------------------------+-------+----+-------+----+-------+---+
|                              | รายได้ | %  | รายได้ | %  | รายได้ | % |
+------------------------------+-------+----+-------+----+-------+---+
| ค่าบริการคนไข้                  | 6,1   | 97 | 5,4   | 97 | 4,8   | 9 |
|                              | 76.15 | .3 | 58.25 | .0 | 62.89 | 7 |
| ส่วนได้เสีย                     |       |    |       |    |       | . |
| ในผลกำไรของบริษัทร่วมและบริษัทย่อย | -     | -  | -     | -  | -     | 9 |
|                              |       |    |       |    |       |   |
| เงินปันผลรับ                    | 49.61 | 0. | 63.30 | 1. | 28.51 | - |
|                              |       | 78 |       | 13 |       |   |
| รายได้อื่น                      | 1     |    | 1     |    | 73.64 | 0 |
|                              | 19.30 | 1. | 05.44 | 1. |       | . |
|                              |       | 88 |       | 87 |       | 6 |
|                              |       |    |       |    |       |   |
|                              |       |    |       |    |       | 1 |
|                              |       |    |       |    |       | . |
|                              |       |    |       |    |       | 5 |
+------------------------------+-------+----+-------+----+-------+---+